เที่ยงวันนี้ไม่รู้จะทานอะไรกันดีเลย อยากทานส้มตำกันอีกแล้ว เลยคิดถึงร้านนี้ขึ้นมา “สุภนิดา” ยังไม่เคยมาทานนะคะ แต่เพื่อนเคยมาแล้ว เลยต้องขอตามมาแซ่บด้วยคน 
สำหรับร้านส้มตำ ร้านนี้ ไม่มีชื่อร้านนะคะ เลยตั้งชื่อร้านว่า ร้านส้มตำ ซอยสุขุมวิท 24/1 เดินเข้ามาจากจากปากซอย ร้านจะอยู่ขวามือนะคะ 
บรรยากาศร้าน เป็นร้านตึกแถวนะคะ มีที่นั่งรองรับลูกค้ามากเหมือนกัน 
ลูกค้าส่วนมากเป็นพนักงานออฟฟิศย่านนี้นั่นเอง 
มาถึงเมนูที่ “สุภนิดา” และเพื่อนๆ สั่งกันบ้างดีกว่า 
“ส้มตำไทย” รสชาติหวานมากๆ ไม่โดนใจเลยค่ะ เพราะหวานนำเยอะมากไปจริงๆ 
“หมูทอดแดดเดียว” ติดใจเมนูนี้ เพราะรสชาติกลมกล่อม หวาน อร่อย ฟินมาก
“เอ็นข้อไก่ทอด” รสชาติโอเคนะคะ กรอบๆ ไม่แข็งเท่าไหร่ กรุบๆ กริบๆ ดี
“น้ำตกคอหมูย่าง” ออกเปรี้ยวไปหน่อยค่ะ รสชาติไม่เข้มข้น
“ยำปลาดุกฟู” รสชาติโอค่ะ 
ข้าวเหนียว 2 
น้ำเปล่า 1 
รวมทั้งสิ้น 325 บาทค่ะ สำหรับมื้อเที่ยงวันนี้ ...
การบริการก็โอเคนะคะ ถึงแม้ลูกค้าจะเยอะแต่ก็รออาหารไม่นาน
